ส่องตลาด ภาคบ่าย – บล.ฟิลลิป (ประเทศไทย)
บริษัทหลักทรัพย์ ฟิลลิป (ประเทศไทย) สรุปทิศทางและแนวโน้มตลาดบ่ายนี้
11 มิ.ย. 2558

แนวโน้มภาคบ่าย: ปรับขึ้นตามภูมิภาค
– มองว่าตลาดยังไร้ปัจจัยสนับสนุนใหม่ๆ ให้น้ำหนักการปรับขึ้นไปที่เม็ดเงินของสถาบัน อย่างไรก็ดีทางฝ่ายประเมินว่าเม็ดเงินจากสถาบันน่าจะยังจำกัด จึงมองตลาดมี Upside ค่อนข้างจำกัด   
– ในช่วงเช้า ตลาดปรับขึ้นตามตลาดภูมิภาค ก่อนปรับลดช่วงบวกลงขณะที่มูลค่าซื้อขายครึ่งวัน อยู่ที่ 1.8 หมื่นลบ. แม้ว่าจะมีการปรับเพิ่มขึ้นจากช่วงวันก่อนหน้า แต่ยังถือว่ายังอยู่ในระดับที่ต่ำ 
– ระหว่างชั่วโมงซื้อขายตลาดสามารถปรับขึ้นไปใกล้กับแนวต้าน 1520 หากสามารถผ่านไปได้มองแนวต้านต่อไปที่ 1536 จุด ด้านกลยุทธ์ แนะนำให้ทยอยขายทำกำไรตามแนวต้าน หลังตลาดปรับขึ้นมา แต่จากวอลุ่มไม่สนับสนุน มีโอกาสย่อตัวลงไปอีกครั้ง ด้าน Downside ของรอบมองที่ 1490 – 1485 จุด หรือที่ระดับ Consensus P/E ที่ 15x
 
แนวโน้มตลาดหุ้นไทยภาคบ่ายในเชิงเทคนิค
&gt;&gt; ดัชนี 1,513.80 เปลี่ยนแปลง +9.76 จุด มูลค่าการซื้อขาย 18,746 ลบ.
ทะลุแนวต้าน EMA-200 ของกราฟ 60 นาทีขึ้นมาทำให้แนวรับยกขึ้นตามมาเป็น 1510 จุด บ่ายน่าจะยืนบวกได้ตามสัญญาณหนุนจากเครื่องมือ อย่างไรก็ดีกรอบเริ่มจำกัดจากการ Overbought มองแนวต้าน 1520 จุด
 
หุ้น/ราคา                                          ความเห็น
MAJOR/32.25         ยก Low ขึ้นได้ตลอด 3 วัน และมีโอกาสทดสอบ EMA -25 ตามแรงซื้อที่เข้ามาหนุน “เก็งกำไร” แนวรับ 31.50 แนวต้าน 34.00  cut loss 31.00  บ.
CPN/45.00           ลุ้น Break แนวต้าน EMA-200 ตามสัญญาณหนุนจากเครื่องมือทั้งระยะสั้น และระยะกลาง “เก็งกำไร” แนวรับ 44.50 แนวต้าน 46.00  cut loss 44.00 บ.
TSI/1.17            ยืนแถว 1 บาทพร้อมภาวะ Oversold อยู่นานจนน่าจะได้เวลาวิ่งอีกรอบหลังเครื่องมือทยอยกลับมาส่งสัญญาณซื้อ “เก็งกำไร” แนวรับ1.13 แนวต้าน 1.28 cut loss 1.08 บ.
 
ตลาดอนุพันธ์
กลยุทธ์
Series/ราคา                                                 ความเห็น
S50M15/993.70  Short ที่เปิดไว้ 989 จุด ตัดขาดทุนไปตอนเช้า รอ Long ใหม่ที่ 988 จุด เป้าหมายทำกำไร 995 จุด ตัดขาดทุนหากหลุด 986 จุด
 
TOPM15/52.98   Short ยังไม่ได้ รอเปิดอีกครั้งที่ 53 บาท เป้าหมายทำกำไร 51 บาท ตัดขาดทุนที่ 53.70 บาท
GFM15/18,990   Short ที่เปิดไว้ 19,060 บาท รอทำกำไร 18,900 บาท ตัดขาดทุนเหนือ 19,120 บาท
BRM15/2,210    Long ยังไม่ได้ รอเปิดอีกครั้งที่ 2,205 บาท เป้าหมายทำกำไร 2,230 บาท ตัดขาดทุนหากหลุด 2,185 บาท
USDM15/33.66   Long เปิดได้ตอนเช้าที่ 33.65 บาท เป้าหมายทำกำไร 33.75 บาท ตัดขาดทุนหากหลุด 33.60 บาท
 
อนุพันธ์เด่นเชิงเทคนิค
&gt;&gt; S50M15/ ราคาปิด 993.70 จุด เปลี่ยนแปลง +6.60 จุด
กราฟ 10 นาที ย่อตัวสลับออกมา แต่สัญญาณลบจาก MACD ยังอยู่เหนือเส้น Zero Line มองเป็นการพักฐานในกรอบทางขึ้น รอรับเมื่ออ่อนตัว  แนวรับ 989, 985 จุด แนวต้าน 997, 1002 จุด